Guvernul regional al Andaluziei anunță că șase persoane - inclusiv doi membri ai Gărzii Civile - au fost ucise marţi dimineaţa, 19 martie, în apropiere de Sevilla, în sudul Spaniei, unde un tir a intrat într-un baraj al poliţiei, relatează AFP.
Alţi trei membri ai Gărzii Civile au fost răniţi şi spitalizaţi după această dramă, care a avut loc la ora locală 4.30 (5.30, ora României), pe un tronson al unei autrostrăzi, în apropiere de oraşul Los Palacios, precizează într-un comunicat Guvernul regional.
Presa spaniolă scrie că membrii Gărzii Civile efectuau un control rutier de rutină în cadrul luptei împotriva traficului de droguri atunci când au fost loviţi de TIR.
Şoferul, care a fost plasat în arest preventiv, a fost testat negativ în privinţa consumului de droguri şi alcool, potrivit presei.
Seis fallecidos, entre ellos dos guardias civiles, tras ser arrollados por un camión en un control en Los Palacios.
March 19, 2024
"(Sunt) foarte întristat de acest tragic accident rutier", scrie pe X preşedintele regiunii Andaluzia Juanma Moreno.
Premierul spaniol Pedro Sánchez îşi exprimă, într-un mesaj postat pe X, "toată afecţiunea şi solidaritatea faţă de familiile persoanelor decedate" şi le transmite "însănătoşire grabnică persoanelor rănite".
Seis fallecidos, entre ellos dos guardias civiles, tras ser arrollados por un camión en un control en Los Palacios.
Otros tres agentes se encuentran heridos de gravedad, uno en estado crítico, y el conductor, ileso, ha sido detenido. pic.twitter.com/sWB3Pi4NE8
— Más q Guardia Civil (@MqGuardiaCivil) March 19, 2024
Acest accident are loc la o lună după moartea altor membri ai Gărzii Civile, a căror ambarcaţiune a fost lovită de, aparent în mod voit, de o vedetă aparţinând unor traficanţi de droguri, în timpul unei urmăriri, în portul Barbate (sud-vest), tot în Andaluzia.
Golful Cadiz este teatrul unor confiscări de droguri de către agenţi ai Vamei spaniole şi Gărzii Civile.
Spania este una dintre principalele rute de import de droguri în Uniunea Europeană (UE), iar regiunea Andaluzia, din cauza apropierii acesteia de Maroc, în producţia de răşină de canabis, este una dintre porţile de intrare a drogurilor pe teritoriul spaniol.